ཉོན་ མོངས་ སྤོང་བྱེད་
གསུངས།། ཞི་བའི་ཕན་ཡོན་སྟོན་པར་བྱེད་པ་གང་།། དེ་ནི་དྲང་སྲོང་གསུང་
ཡིན་ལྡོག་པ་གཞན།། ཞེས་གསུངས་པས། གསུང་རབ་དང་བསྟན་བཅོས་གང་
ཡིན་ཀྱང་དོན་ཁྱད་པར་ཅན་དང་འབྲེལ་བ་ཉོན་མོངས་པ་སེལ་ནུས་པ།
མྱང་འདས་ ཀྱི་ ཕན་ ཡོན་ སྟོན་ པ་ ཅི་ འདུག་ ཀྱང་ དྲང་ སྲོང་ གི་ བཀའ་ ཡིན་ ཏེ།
འདི་སྐབས་ཀྱི་དྲང་སྲོང་ནི་སངས་རྒྱས་ཁོ་ནའི་མིང་གི་རྣམ་གྲངས་ཡིན་ནོ།།
ཙམ་དུ་ཡང་མ་ཟད། མདོ་སྡུད་པ་ལས། འཛམ་བུའི་གླིང་འདིར་ཆུ་ཀླུང་ཇི་
སྙེད་ཅིག་འབབ་ཅིང་། མེ་ཏོག་འབྲས་ལྡན་སྨན་དང་ནགས་ཚལ་བསྐྱེད་བྱེད་
དེ་
པ།། མ་དྲོས་གནས་པའི་ཀླུ་དབང་ཀླུ་བདག་བརྟེན་གནས་ཏེ། དེ་ནི་ཀླུ་ཡི་

༄༅།གཞུང་དངོས།
193
བདག་པོ་དེ་ཡི་མཐུ་དཔལ་ཡིན།། རྒྱལ་བའི་ཉན་ཐོས་པ་དག་ཇི་སྙེད་ཆོས་སྟོན་
དང་།། འཆད་དང་རིགས་ པ་ དག་ དང་ ལྡན་ པར་བརྗོད་པ་དང༌། མཆོག་
འཕགས་བདེ་བ་བྱེད་དང་དེ་ཡི་འབྲས་ཐོབ་པ།། དེ་དག་ཀུན་ཀྱང་དེ་བཞིན་
གཤེགས་པའི་སྐྱེས་བུའི་མཐུ།། ཅི་ཕྱིར་ཞེ་ན་རྒྱལ་བས་ཆོས་ཚུལ་གང་བསྟན་པ༎
དེ་ལ་ མི་ མཆོག་ སློབ་ མར་གྱུར་བས་མངོན་བསླབས་ཤིང༌།། མངོན་སུམ་བྱས་
ནས་བསླབས་པ་ཇི་བཞིན་སྟོན་བྱེད་དེ།༎ སངས་རྒྱས་མཐུས་བྱེད་རང་གི་སྟོབས་
ཀྱི་མཐུ་མ་ཡིན༎ ཞེས་པས་ཉན་ཐོས་ལ་སོགས་པ་འཁོར་སྡེ་བཞིས་ཆོས་འཆད་
པ་དང་རིགས་པ་དང་ལྡན་པར་ཆོས་སྟོན་པ་དང་། དེའི་འབྲས་བུར་ཐར་པའི་
ལམ་ཐོབ་པར་བྱེད་པ་དག་ཀྱང་སངས་རྒྱས་ཀྱི་མཐུ་ཡིན་གྱི། དེ་ཅིའི་ཕྱིར་ཞེ་ན།
སངས་རྒྱས་ཀྱི་ཆོས་གང་དང་གང་བརྩམས་པ་རྣམས་ལ་ཉན་ཐོས་ལ་སོགས་པ་
རྣམས་ཀྱིས་ལེགས་པར་བསླབས་ཤིང༌། ཆོས་སྟོན་པར་བྱེད་པ་དེ་དག་ཀུན་ཀྱང་
སངས་རྒྱས་ཁོ་ནའི་མཐུས་བྱས་པ་ཡིན་གྱི། ཉན་ཐོས་ལ་སོགས་པ་རང་རང་གི་
མཐུ་སྟོབས་ཀྱིས་བྱུང་བ་མ་ཡིན་ཏེ། དཔེ་ཇི་ལྟ་བུ་ཞེ་ན། འཛམ་བུའི་གླིང་
འདིར་ཆུ་ ཀླུང་ འབབ་ པ་ དང་། མེ་ཏོག་དང་འབྲས་ བུ་ ལྡན་ པའི་ སྨན་ དང་
ནགས་ཇི་སྙེད་ཅིག་སྐྱེ་བ་རྣམས་མཚོ་མ་དྲོས་པ་ལ་གནས་པའི་ཀླུའི་བདག་པོ་མ་
དྲོས་པ་ཟེར་བ་དེའི་མཐུ་དང་དཔལ་ཏེ་ནུས་མཐུ་ལ་བརྟེན་ནས་སྐྱེ་བ་བཞིན་དུ་
ཉན་ཐོས་དང་། རང་སངས་རྒྱས་དང་བྱང་ཆུབ་སེམས་དཔའ། སོ་སོ་སྐྱེ་བོ་
སོགས་ཀྱིས་བསྟན་ཀྱང་། གོང་གི་ཕན་ཡོན་དེ་རྣམས་དང་ལྡན་ཕྱིན་འཆད་བྱེད་
དེ་རྣམས་ཀྱིས་བཤད་པ་ཀུན་ཀྱང་སངས་རྒྱས་ཁོ་ནའི་མཐུ་ཡིན་གྱི། ཉན་ཐོས་
ལ་སོགས་པ་རྣམས་ཀྱིས་ནི་མ་ཡིན་ནོ།། བརྒྱད་སྟོང་པ་ལས་ཀྱང་། ཚེ་དང་ལྡན་
པ་ཤཱ་རིའི་བུ། བཅོམ་ལྡན་འདས་ཀྱི་ཉན་ཐོས་རྣམས་ནི་གང་ ཅི་སྨྲ་བ་དང་།
བརྗོད་པ་དང་། འཆད་པ་དང་། རབ་ཏུ་སྟོན་པ་དེ་དག་ཐམས་ཅད་ཆོས་ཉིད་
དང་མི་འགལ་ལོ།། ཚེ་དང་ལྡན་པ་ཤཱ་རིའི་བུ། དེ་དག་འདི་ལྟར་ཆོས་ཉིད་དེ་
སྟོན་པ་རྣམས་ཆོས་ཉིད་དང་མི་འགལ་བ་དེ་ཡང་དེ་བཞིན་གཤེགས་པས་ཆོས་

194 ༄༅།རྒྱུད་བཞི་བཀའ་དང་བསྟན་བཅོས་རྣམ་པར་དབྱེ་བ་མུན་སེལ་སྒྲོན་མེ།
བསྟན་པའི་རྒྱུ་མཐུན་པའོ།། ཞེས་རྒྱས་པར་གསུངས་པ་ལྟར་དུ་ཤེས་པར་བྱའོ༎
དང་པོ། ཁྱད་པར་དུ་ ཤཱཀྱ་ཐུབ་པས་གསུང་ཚུལ། གཞན་ལུགས་མི་
འཐད་པ་དགག་པ་དང་། རང་ལུགས་འཐད་ལྡན་ དུ་ བཞག་ པ་ གཉིས་ལས།
དང་པོ་ནི། རྒྱུད་བཞིའི་རྣམ་ཐར་བཀའ་རྒྱ་མ་ནས་བཤད་པ་ནི་དགོངས་པ་
ཅན་ཏེ་དོན་དང་མི་མཐུན། དེ་ལ་གཞོགས་དྲུད་[དྲུང]ནས་བཅོམ་ལྡན་འདས་
ཀྱིས་ཨོ་རྒྱན་གྱི་ཡུལ་དུ་གསུངས་པར་འདོད་པ་ཡང་དོན་མ་གོ་བའི་ཨོ་རྒྱན་གྱི་
ཡུལ་མིག་གིས་མི་མཐོང་བ་གཞིར་བཞག་གི་གཏམ་མ་གཏོགས་ཁུངས་དང་རྒྱུ་
མཚན་འབྲེལ་བའི་གཏམ་མ་ཡིན་ནོ།། ཡང་འགའ་ཞིག་ནི་རི་རབ་ཀྱི་རྩེ་ན་ཡོད་
པར་འདོད་པ་དང་། རྣམ་སྣང་གངས་ཆེན་མཚོའི་ཕྱག་མཐིལ་གྱི་པད་མ་ ལ་
ཡོད་པ་དང༌། འགའ་ཞིག་གཞལ་ཡས་ཁང་རྣམ་དབྱེའི་རྒྱུད་ལས་གསུངས་པར་
འདོད་པ་དང་། འགའ་ཞིག་གངས་ཅན་དང་མཚོ་མ་དྲོས་པའི་བར་ན་ཡོད་
པར་འདོད་པ་དང་། ཁ་ཅིག་རྡོ་རྗེ་གདན་ན་ཡོད་པར་འདོད་པ་སོགས་འདོད་
པ་མི་གཅིག་པ་མང་པོ་རང་རང་སོ་སོའི་རྣམ་རྟོག་ལ་གང་ཤར་ཡི་གེར་བྲིས་པ་མ་
གཏོགས། དེ་དང་དེ་དག་ རྣམས་ལ་ ཁུངས་ དང་ རྒྱུ་ མཚན་ ལུང་ རིགས་དང༌
འབྲེལ་བ་སྤུ་ཙམ་མི་སྣང་ངོ༌།། འདི་ཡི་དགག་པ་དང་ངོ་སྤྲོད་རྒྱས་པར་གཞན་དུ་
བཤད་ཟིན་ཅིང་། འདིར་ཧ་ཅང་མངས་ཀྱིས་དོགས་པས་སྤྲོས་པ་མ་བྱས་སོ།།
གཉིས་པ་རང་གི་ལུགས་ནི། སློབ་དཔོན་དབྱིག་གཉེན་གྱིས་བྱེ་བྲག་ཏུ་
བཤད་པ་ལས། སྨན་གྱི་ནགས་སུ་ལོ་བཞི་སྟེ། ཞེས་པའི་སྨན་གྱི་ནགས་ཚལ་དེ།
བཅོམ་ལྡན་འདས་ཀྱིས་བཀའ་དང་པོ་བདེན་བཞིའི་ཆོས་འཁོར་བསྐོར་བའི་ས།
དྲང་སྲོང་ལྷུང་བ་རི་དྭགས་ཀྱི་ནགས་དེའི་དབུས་ན་སྨན་གྱི་རི་བོ་རྒྱ་ཁྱོན་ཆེ་ཞིང་
དཔངས་མཐོ་བ། དེའི་རྩེ་མོར་སྨན་གྱི་གྲོང་ཁྱེར་ལྟ་ན་སྡུག་ཅེས་བྱ་བ་རྩ་རྒྱུད་
ནས་གསུངས་ པ་ བཞིན་ ཡོད་ལ། རི་གཅིག་པོ་དེའི་ཕྱོགས་བཞིའི་ངོས་ རེ་ ལ་
འབིགས་བྱེད། སྤོས་ངད་ལྡན། གངས་ཅན། མ་ལ་ཡ་ཞེས་པའི་མིང་བཞི་
པོས་མཚོན་པར་བྱས་པའི་ཉི་མ་དང་ཟླ་བའི་ནུས་སྟོབས་ཀྱི་རང་བཞིན་མཚུངས་

༄༅།གཞུང་དངོས།
195
ཤིང༌། ཚ་བསིལ་གྱི་རྗེས་སུ་འགྲོ་ལྡོག་ཚུལ་བཞིན་དུ་འབྱུང་བའི་སྨན་ཁྱད་པར་
ཅན་ཡོད་དོ།། མདོར་ ན་ རྩ་ རྒྱུད་ ནས་ བཤད་ པའི་ གནས་ ཚུལ་ ཇི་ ལྟ་ བ་ ལ།
གངས་ཅན་འབིགས་བྱེད་ཉི་ཟླའི་སྟོབས་ཅན་ལས་ཞེས་བཤད་རྒྱུད་ནས་བཤད་
པའི་ནུས་སྟོབས་ཀྱི་ཡོན་ཏན་ཇི་ལྟ་བ་ཡོད་པའི་གནས་ཡིན་ནོ།། དེའི་རི་བོ་ནི་ད་
ལྟའི་དུས་ན་ཡང་ཡོད་ལ་གྲོང་ཁྱེར་ནི་སྤྲུལ་བ་ཡིན་པས་རིག་པའི་ཡེ་ཤེས་རིགས་
བཞི་དང་མཉམ་དུ་སྤྲུལ་བ་བསྡུས་པ་དང་ད་ལྟ་མེད་དོ། འདི་ལ་ད་ལྟ་ཡན་གྱི་
ལྷ་རྗེ་ཁ་ཐོགས་ཚད་ཀྱིས། གྲོང་ཁྱེར་ཕ་རོལ་ཐག་རིང་པོ་ན། རི་བོ་ནགས་རི་
བཞི་ཡོད་ པར་ འདོད་ པ་ རྣམས་ཀྱིས་ནི། གངས་ཅན་ འབིགས་ བྱེད་ ཉི་ ཟླའི་
སྟོབས་ཅན་ལས་ཞེས་སོགས་ཀྱི་གོ་རྒྱུ་ཏིལ་འབྲུ་ཙམ་ཡང་མ་ཆགས་པར་ཟད་དོ།།
གནས་དེར་རྒྱུད་གསུང་མཁན་ནི་སྟོན་པ་ཤཱཀྱ་ཐུབ་པ་དངོས་ཡིན་པ་རྨ་བྱ་ཆེན་
མོ་ནས་གསུངས་པ་ལྟར་རིག་པའི་ཡེ་ཤེས་རིགས་བཞི་དང་། ཡིད་ལས་སྐྱེས་
རྣམས་ཀྱི་ཞུ་བ་ཞུས་ལན་དུ་མཛད་པས་ཞལ་ནས་གསུངས་པའི་བཀའ་དངོས་
ཡིན་ཏེ་རིག་པའི་ཡེ་ཤེས་དེ་རྣམས་སངས་རྒྱས་དངོས་ཡིན་པའི་ཕྱིར་རོ།།
གཉིས་པ། ནང་ལྟར་པཎྜི་ ཏའི་ བསྟན་ བཅོས་ སུ་ འཆད་ པ་ ལ་ བསྟན་
བཅོས་སྤྱིའི་གོ་དོན་བཤད་པ་དང་། གཞན་གྱི་འདོད་ལུགས་བཤད་པ་གཉིས་
ལས། དང་པོ་ནི། རྣམ་བཤད་རིག་པ་ལས། དོན་མེད་དོན་ལོག་དོན་དང་
ལྡན། ངན་གཡོ་བརྩེ་བྲལ་སྡུག་བསྔལ་སྤོང་།། ཐོས་རྩོད་སྒྲུབ་པ་ལྷུར་ལེན་
དང་། བསྟན་བཅོས་དྲུག་བྲལ་གསུམ་དུ་འདོད།། ཅེས་པས་དོན་མེད་པའི་
བསྟན་བཅོས་དང་དོན་ལོག་པའི་བསྟན་བཅོས་ནི་བསྟན་བཅོས་ལྟར་སྣང་ཡིན་
ལ། དེའི་ནང་ནས་དོན་དང་ལྡན་པ་བསྟན་བཅོས་ཚད་མ་ཡིན་ནོ།། དེ་བཞིན་
དུ་ངན་གཡོ་གཙོ་བོར་འདོན་པ་དང་། བརྩེ་བྲལ་སྙིང་རྗེ་མེད་པ་གཉིས་ཀྱང་
བསྟན་བཅོས་ལྟར་སྣང་ཡིན་ལ། སྡུག་བསྔལ་སྤོང་བ་ནི་བསྟན་བཅོས་ཡང་དག་
གོ ། ཡང་ཐོས་པ་གཙོ་བོར་ལེན་པ་དང་། རྩོད་པ་གཙོ་བོར་ལེན་པ་གཉིས་ནི་
།
བསྟན་བཅོས་ལྟར་སྣང་ཡིན་ལ། སྒྲུབ་པ་གཙོ་བོར་ལེན་པ་ནི་བསྟན་བཅོས་ཡང་

196 ༄༅།རྒྱུད་བཞི་བཀའ་དང་བསྟན་བཅོས་རྣམ་པར་དབྱེ་བ་མུན་སེལ་སྒྲོན་མེ།
དག་ཡིན་ནོ།། དཔེར་ན། ཚིགས་རྐང་སྔ་མ་གསུམ་པོ་དེ་དག་གི་ཚིག་འགོ་
གཉིས་གཉིས་ བསྡོམས་ པའི་ དྲུག་ ནི་ བསྟན་ བཅོས་ལྟར་སྣང་ཡིན་ལ། ཚིག་
མཇུག་གི་དོན་དང་ལྡན་པ་དང༌། སྡུག་བསྔལ་སྤོང་བ་དང་། སྒྲུབ་པ་ལྷུར་ལེན་
པ་གསུམ་ནི་བསྟན་བཅོས་ཡང་དག་ཚད་མ་ཉིད་དང་ལྡན་པ་ཡིན་ནོ།། དེས་ན་
རང་ཅག་གི་རྒྱུད་བཞི་འདི་ཡང་སྒྲུབ་པ་ལྷུར་ལེན་པའི་བསྟན་བཅོས་མ་ཡིན་
ཀྱང་། དོན་དང་ལྡན་པ་དང་སྡུག་བསྔལ་སྤོང་བའི་བསྟན་བཅོས་ཡང་དག་ཡིན་
ནོ༎ གཉིས་པ་གཞན་གྱི་འདོད་ལུགས་བཤད་པ་ལ། ཁ་ཅིག་ནི་ཨོ་རྒྱན་པད་
མས་མཛད་པར་འདོད། ཁ་ཅིག་ཨོ་རྒྱན་པད་མ། ཁ་ཆེ་ཟླ་དགའ། བཻ་རོ་ཙ་ན་
གསུམ་གྱིས་བྱས་པར་འདོད། ཁ་ཅིག་གྲྭ་བ་མངོན་ཤེས། དབུས་པ་དར་གྲགས།
སྟོན་ཆེན་དཀོན་མཆོག་སྐྱབས་གསུམ་གྱིས་སྐྱིད་སྨད་ཚར་པ་སྣའི་རི་གདོང་དུ་
བྱས་པར་འདོད། ཡང་འགའ་ཞིག་ཨོ་རྒྱན་པད་མ་དང་བཻ་རོ་ཙ་ནས་བསྒྱུར་
ནས་དེ་འཕྲལ་བསམ་ཡས་ཀྱི་ཀ་བ་བུམ་པ་ཅན་དུ་གཏེར་ལ་སྦས་པར་ཁྲི་སྲོང་ལྡེ་
བཙན་ནས་ད་ལྟའི་མངའ་རིས་ཀྱི་རྒྱལ་པོ་རྣམས་ཀྱི་བར་བརྒྱུད་པ་ཡིན་ཟེར།
འདི་དག་ཐམས་ཅད་ནི་དོན་མ་གོ་བ་ཡིན་པས་རང་འདོད་གཙོ་བོར་བྱས་པར་
ཟད་དོ།།
གསུམ་པ། གསང་བ་ལྟར་དུ་བོད་ཀྱི་བསྟན་བཅོས་ཡིན་པར་འཆད་པ་ལ་
མཁས་པ་ རྣམས་ ཀྱི་ གསུང་དྲང་བ་དང་། དེ་ཉིད་ མདོར་ བསྡུས་ ཏེ་ སྙིང་ པོ་
བཤད་པའོ།། དང་པོ་ནི། བོ་དོང་ཕྱོགས་ལས་རྣམ་རྒྱལ་གྱིས། བོད་སྨན་
མཁས་པས་བྱས་པའི་རྒྱུད་བཞི་བསླབས།། ཞེས་སོགས་དང་། སྟག་ཚང་ལོ་ཙཱ་
བས། རྩ་ཆུའི་སྒོ་ནས་ནད་ངོས་འཛིན་པ་ནི།། རྒྱ་གར་འཕགས་པའི་ཡུལ་ན་
བཤད་པ་མེད། བོད་ཀྱི་སྨན་པ་བྱང་ཆུབ་སེམས་དཔས་མཛད།། ཅེས་དང་།
པཎ་ཆེན་ཤཱཀྱ་མཆོག་པས་ཀྱང་དེ་གཉིས་དང་མཐུན་པར་བཤད་པས་བོད་པས་
བརྩམས་པའི་ བསྟན་ བཅོས་ རྣམ་ དག་ ཡིན་ པ་ ལུང་ དེ་ རྣམས་ ཀྱིས་ གྲུབ་ བོ།།
གཉིས་པ་ནི། འོ་ན་རྒྱུད་བཞི་རྩོམ་མཁན་བོད་ཀྱི་གང་ཟག་ཇི་ལྟ་བུ་ཡིན་ཞེ་ན།

༄༅།གཞུང་དངོས།
197
བོད་དུ་མཁས་པ་མི་དགུ་ཞེས་གྲགས་པ་དང༌། ཆོས་རྒྱལ་ཁྲི་སྲོང་ལྡེ་བཙན་གྱི་བླ་
སྨན་མི་དགུ། ཞང་རི་བོང་གཟི་བརྗིད་འབར་གྱི་སློབ་དཔོན་དུ་གྱུར་བའི་མཁས་
པ་མི་དགུ། ཨ་ཙ་ར་ཕྱག་རྡུམ་གྱི་སློབ་མར་གྱུར་པའི་མཁས་པ་མི་དགུའི་ནང་
ནས་གཡུ་ཐོག་རྒྱ་གར་བཛྲར་གྱི་བུ་གཡུ་ཐོག་ཡོན་ཏན་མགོན་པོ། མྱང་སྟོད་
འབྲེ་དང་ཁྱུང་གི་འཛིན།། ཞེས་པའི་འབྲེ་རིགས་རྒྱ་བྲག་ཀ་བ་འཕྲང་གི་སྡུག་
འདྲེའི་ལྷ་རྗེ་བྱས་པའི་གཏང་རག་ཏུ་རྩམ་[ཟམ]པ་ནས་བུད་མེད་རྒྱན་ཆས་
ཤིན་ཏུ་འཆོར་བ་ཅིག་ཆུས་ཁྱེར་ཏེ་དེའི་རོ་རྙེད་པས་ཐོད་དང་གཡུ་རྐེད་སོགས་
རྒྱན་ཆས་རྣམས་ཆུས་བངས་ཡོད་པ་དེའི་གདན་དང་བངས་པ་རྣམས་སྐམ་པའི་
ཕྱིར་དུ་ཐོག་ཁར་བཏིང་བས། དེའི་རི་ལ་ར་ལུག་འཚོ་མཁན་གྱི་ལུག་རྫི་དང་
བྱིས་པ་རྣམས་ཀྱིས་ མཐོང་ནས། ཨ་ཁུ་མགོན་པོ་ལ་གཡུའི་ཐོག་འདུག་ཟེར།
དེ་ལ་དཔགས་ནས་གཡུ་ཐོག་པ་ཞེས་ཡོངས་སུ་གྲགས་པ་མཁས་སྒྲུབ་[ གྲུབ]ཆེན་
པོ་དེ་ཉིད་ཡིན་ནོ།། འོ་ན་རྒྱུད་བཞིས་བཞུགས་ཚུལ་ལ་སངས་རྒྱས་ཀྱི་བཀའ་
ཡིན་པ་གཞིར་བཞག་བྱས་འདུག་པས་སྐྱོན་མི་ཡོང་བ་ཨེ་ཡིན་ཟེར་ན། བཤད་
པར་བྱ་སྟེ། དེ་ཡང་བཀའ་ཡིན་པ་ལྟར་མ་བྱས་ན་བོད་ཀྱི་མཁས་བླུན་བར་མ་
དང་བཅས་པ་རྣམས་ཡིད་ཆེས་པར་དཀའ་བ་ཡིན་ཞིང་། དོན་ལ་མི་དཔྱོད་
ཚིག་ལ་རྟོག་པ་རྣམས་ཀྱི་ངོར་བཀའ་ཡིན་པ་ལྟར་མ་བྱས་ན་མ་མཐུས་པ་ཡིན།
གཞན་དུ་ན་ཇ་དང་དཀར་ཡོལ་དང་། རྩ་ཆུ་བརྟག་པའི་སྐབས་སུ་ནག་རྩིས་ཀྱི་
གཞུང་དང་། ཁུ་བྱུག་གི་སྐད་འདོན་ཞེས་པ་སོགས་བོད་ཀྱི་བསྟན་བཅོས་ཡིན་
པ་ནི་ཤིན་ཏུ་གསལ་ལོ།། དེ་ཡང་བཀའ་ལྟར་བཀོད་པ་ལ་འཆད་ལུགས་འདི་
ཤེས་དགོས་ཏེ། དགོངས་གཞི་དགོས་པ་དངོས་ལ་གནོད་བྱེད་ཀྱི་སྒོ་ནས་བཤད་
དགོས་ཏེ། དེ་ཡང་བཀའ་ཡིན་པ་ལྟར་མཛད་པའི་དགོངས་གཞི་ནི། གཡུ་ཐོག་
ཡོན་ཏན་མགོན་པོ་འཁྲུངས་པའི་གནས་དེ་ཚ་བསིལ་གྱི་ནུས་པ་ཕུལ་དུ་བྱུང་བ་
ཉི་ཟླའི་སྟོབས་ཅན་དང་། རྣམ་ཐར་བཀའ་རྒྱ་མ་ན་བཀོད་འདུག་པ་བཞིན་དུ།
བླ་མ་རིག་པའི་ཡེ་ཤེས་དངོས།། བདག་རང་ཡིད་ལས་སྐྱེས་སམ་སྙམ།། ཞེས་པ་

198
༄༅།རྒྱུད་བཞི་བཀའ་དང་བསྟན་བཅོས་རྣམ་པར་དབྱེ་བ་མུན་སེལ་སྒྲོན་མེ།
བཞིན་དུ། གཡུ་ཐོག་པ་རང་ནི་རིག་པའི་ཡེ་ཤེས། སུམ་སྟོན་ཡེ་ཤེས་གཟུབས་
ནི་ཡིད་ལས་སྐྱེས་ཡིན་པ་བྱས་ནས་བཀོད་པ་ཡིན་ཞིང་། དགོས་པ་ནི་གོང་དུ་
བཤད་པ་ བཞིན་ སྐྱེ་ བོ་ མགུ་ དཀའ་ བ་རྣམས་ཁ་ དྲང་བར་ བྱ་ བའི་ཕྱིར་དང་།
དངོས་ལ་གནོད་བྱེད་ནི་གྲོང་ཁྱེར་ལྟ་ན་སྡུག་དང་། གངས་ཅན་འབིགས་བྱེད་
སོགས་ཀྱི་རི་རྣམས་ནི་དེ་དང་དེ་དངོས་མ་ཡིན་ཞིང༌། དེའི་ནུས་པ་ཡོན་ཏན་ཆ་
མཚུངས་སུ་ཡོད་པ་ལ་དགོངས། དེང་སང་གི་སྨན་པ་ཕལ་ཆེ་བ་རྣམས་རྣ་བས་
ཐོས་མ་མྱོང་ཞིང་། ཚུལ་དང་ མཐུན་ པའི་ མཁས་པ་ལ་ཡིད་མི་ཆེས། བག་
ཆགས་སྔ་ མ་དབང་བཙན་པའི་བློས་གཞུང་དོན་མ་གོ་བས་ཡིན་མིན་ཕྱེད་པ་
དཀའ་ཡང་། རྒྱུད་བཞིའི་སྒོ་[འགོ]ནས་མཇུག་གི་བར་ལ་སློབ་གཉེར་དོན་
དང་མཐུན་པ་མ་བྱས་ཤིང་། བདག་གི་ཡིག་ཆ་འདི་རྣམས་ལ་ནན་གྱིས་ལྟ་རྟོག་
བྱས་ན་དོན་གྱི་ངེས་ ཤེས་འདྲོངས་པར་འགྱུར་བས་ ཅི་ནས་ཀྱང་ནན་ཏན་ དུ་
བསླབ་པར་གྱིས་ཤིག ཅེས་བཤད་སྒྲུབ་གླིང་དུ་ཡོད་པའི་ལྷ་རྗེ་དགེ་བུ་ལྔ་རྒྱུད་
བཞི་བཀའ་ བསྟན་ བཅོས་ གང་ ཡིན་ ལ་ མ་ འཚམས་པས་རྐྱེན་བྱས། བཀའ་
བསྟན་བཅོས་ ཀྱི་ སྒྲུབ་ ལུགས་ དོན་ དང་ མཐུན་ པ་ ཅིག་ བྱེད་ དགོས་ ཟེར་ བར་
བརྟེན། ཟུར་མཁར་པ་ཀརྨ་ལེགས་བཤད་འཚོལ་གྱིས་རང་ལོ་དྲུག་ཅུ་རེ་བཞིའི་
ངོས་ཀྱི་ཟླ་བའི་ཚེས་བཅུ་གསུམ་གྱི་ཉིན་ཇ་སྦྱོར་གཅིག་གི་རིང་ལ་བྲིས་པ་བསྟན་
པ་དང་སེམས་ཅན་ལ་ཕན་ཐོགས་པར་གྱུར་ཅིག ཤུབྷཾ༎ ༎